《采桑子 见《昭代词选》、《词综补》》
清代·宋凌云

从来不识悲秋意，爱月登楼。爱月登楼。玉笛横吹天际浮。

而今识尽悲秋意，独倚香篝。独倚香篝。两点春山只驻愁。

作者简介：字逸仙，江南长洲人。李博室。○昔铨部宋南园先生尝向余言：“孙女弱龄即喜涌吾子诗，妆台侧时手一编也。”今将四十年，其言如昨，而逸仙已归泉壤矣。俯仰三世，可胜慨然。